wickkiey/tamil-wikipedia-chunked huggingface dataset:
# பயானா மக்களவைத் தொகுதி

## பாராளுமன்ற உறுப்பினர்கள்

| 1962 | டிகா ராம் பாலிவால் | சுயேச்சை |
| --- | --- | --- |
| 1967 | ஜெகந்நாத் பகாடியா | இந்திய தேசிய காங்கிரசு |
| 1971 |  |  |
| 1977 | ஷியாம் சுந்தர் லால் | ஜனதா கட்சி |
| 1980 | ஜெகந்நாத் பகாடியா | இந்திய தேசிய காங்கிரசு |
| 1984 | லாலா ராம் கென் | இந்திய தேசிய காங்கிரசு |
| 1989 | சிங் ஜாதவ் தான் | பாரதிய ஜனதா கட்சி |
| 1991 | கங்கா ராம் கோலி |  |
| 1996 |  |  |
| 1998 |  |  |
| 1999 | பகதூர் சிங் கோலி |  |
| 2004 | ராம்சுவரூப் கோலி |  |
| } |  |  |
# பயானா மக்களவைத் தொகுதி

## மேலும் பார்க்கவும்

- பரத்பூர் மாவட்டம்
- மக்களவைத் தொகுதிகளின் பட்டியல்
# இகான்

**இகான்** (மலாய் மொழி: *Kampung Igan*; ஆங்கிலம்: *Igan*) என்பது மலேசியா, சரவாக் மாநிலத்தில் முக்கா பிரிவு; மாத்து மாவட்டத்தில் அமைந்து உள்ள துணை மாவட்டம்; மற்றும் நகரமாகும்.  
இந்த நகரம், தென் சீனக் கடற்கரையில், இகான் ஆற்றுக் கழிமுகத்திற்கு அருகில் அமைந்துள்ளது.  
இகான் நகரம், முக்கா பிரிவின் நிர்வாக நகரமான முக்கா நகரத்திற்கு மேற்கே ஏறக்குறைய 50 கிலோமீட்டர்கள் (131 மைல்கள்) தொலைவிலும்; ஓயா நகரத்தில் இருந்து 23 கிலோமீட்டர்கள் (14 மைல்கள்) தொலைவிலும் உள்ளது.
# இகான்

## பொது

இகான் என்பது இகான் கிராமத்தைச் சுற்றிலும் மட்டுமே காணக்கூடிய ஒரு வகை மீன் ஆகும்.  
சிபுவில் இருந்து இகான் கிராமத்திற்குச் சாலை வழியாகச் செல்வது என்றால் 3 முதல் 4 மணி நேரம் பிடிக்கும். அதே வேளையில் விரைவுப் படகு பயணத்திற்கு 5 மணிநேரம் பிடிக்கும். கிராமவாசிகள் பெரும்பாலோர் சொந்தத் தொழில் செய்பவர்களாக உள்ளனர்.  
உப்பு மீன்கள், நெத்திலி மீன்கள், பெலாச்சான் விற்பனை; மற்றும் செம்பனைச் சாகுபடி, ரப்பர் மரம் வளர்ப்பு, கைவினைப்பொருட்கள் விற்பனை போன்றவை அவர்களின் முக்கியத் தொழில்களாக உள்ளன. இவர்களின் தயாரிப்புகள் கூச்சிங் நகரம் வரை விற்பனை செய்யப்படுகின்றன.
# பவித்ரா வெங்கடேஷ்

**பவித்ரா வெங்கடேஷ்** (*Pavithra Vengatesh*:பிறப்பு; டிசம்பர் 8,2001) தமிழ்நாட்டைச் சேர்ந்த ஒரு இந்தியத் தடகள வீராங்கனை ஆவார். இவர் தடியூன்றித் தாண்டுதல் போட்டியில் இந்தியாவை பிரதிநிதித்துவப்படுத்துகிறார். சீனாவின் காங்சூவில் நடைபெற்ற ஆசிய விளையாட்டுப் போட்டிகளுக்கான இந்திய அணியில் இவர் ஒரு பகுதியாக இருந்தார். பவித்ரா தனிப்பட்ட முறையில் 4.10மீ உயரம் தாண்டியுள்ளார். 4.15மீ என்ற தேசிய சாதனையை 2014 இல் வா. சு. சுரேகா பெற்றுள்ளார்.
# பவித்ரா வெங்கடேஷ்

## இளமை

பவித்ரா தமிழ்நாட்டின் சேலத்தில் ஒரு ஏழைக் குடும்பத்தைச் சேர்ந்தவர். இவரது தந்தை தினசரி கூலித் தொழிலாளியாகவும், இவரது தாயார் வீட்டு வேலைக்காரராகவும் உள்ளனர். ஒரு சகோதரி மற்றும் ஒரு சகோதரர் என இவருக்கு இரண்டு உடன்பிறப்புகள் உள்ளனர். இவர் சேலம் சாரதா வித்யாலயா பெண்கள் மேல்நிலைப் பள்ளியில் பயின்றார். தற்போது சேலம், ஏ. வி. எஸ் கலை மற்றும் அறிவியல் கல்லூரியில் இளங்கலை (ஆங்கிலம்) இறுதி ஆண்டு படித்து வருகிறார். கடந்த பத்து ஆண்டுகளாக இவர் தமிழ்நாடு விளையாட்டு மேம்பாட்டு பயிற்சியாளர் கே இளம்பரிதியின் கீழ் பயிற்சி பெற்று வருகிறார். இவர் தனது 9 வயதில் தடகளத்தில் 400 மீட்டர் ஓட்டத்தில் தனது வாழ்க்கையைத் தொடங்கினார்.
- 2021:தெற்கு மண்டல இளையோர் தடகள போட்டியில் தங்கம் வென்றார்.
- 2022:ஒடிசாவின் புவனேசுவரத்தில் நடைபெற்ற 81 வது அகில இந்தியப் பல்கலைக்கழகங்களுக்கு இடையிலான மகளிர் தடகளப் போட்டிகளில் அகில இந்திய பல்கலைக்கழகங்களுக்கிடையேயான 4 மீ உயரத்தைத் தாண்டினார்.
- 2023:சர்வதேசப் போட்டிகளில் அறிமுகமானார். கசகஸ்தானின் அஸ்தானாவில் நடந்த ஆசிய உள்ளரங்கப் போட்டிகளில் 4 மீட்டர் தூரத்தை தாண்டி வெள்ளி வென்றார்.
# ஆக்டா ஐதராக்சி ஆந்திராக்குயினோன்

**ஆக்டா ஐதராக்சி ஆந்திராக்குயினோன்** (*Octahydroxyanthraquinone*) என்பது C<sub>14</sub>H<sub>8</sub>O<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆந்திராகுயினோனில் உள்ள எட்டு ஐதரசன் அணுக்கள் ஐதராக்சில் குழுக்களால் இடப்பெயர்ச்சி செய்யப்பட்டு வழிப்பெறுதியாக ஆக்டா ஐதராக்சி ஆந்திராக்குயினோன் பெறப்படுகிறது.  
ஆக்டா ஐதராக்சி ஆந்திராக்குயினோன் 1911 ஆம் ஆண்டு இயார்ச்சு வான் இயார்யீவிக்சு என்பவரால் தயாரிக்கப்பட்டது. 250 பாகை செல்சியசு வெப்பநிலையில் கந்தக அமிலத்தில் உள்ள போரிக் அமிலம் மற்றும் பாதரச ஆக்சைடுடன் ரூபிகலோலை (1,2,3,5,6,7-ஆறறைதராக்சி ஆந்திராக்குயினோன்) ஆக்சிசனேற்றம் செய்தும் இதை தயாரிக்கலாம்.  
அனைத்து எட்டு ஐதராக்சில் குழுக்களும் நேர் சங்கிலி 1-ஆல்க்கேன்கார்பாக்சிலேட்டு குழுக்களால் (H<sub>3</sub>C-(CH<sub>2</sub>)<sub>n</sub>-COO<sup>-</sup>) இடப்பெயர்ச்சி செய்யப்பட்ட, n மதிப்பு 6 மற்றும் 14 இடையே உள்ள ஆக்டா ஐதராக்சி ஆந்திராக்குயினோனின் எசுத்தர்கள் நீர்ம படிகங்களாக உள்ளன. இவை நீர்மப் படிக காட்சித் தொழில்நுட்பத்தில் பயன்படுத்த ஆராயப்படுகின்றன.
# மார்ட்டின் வால்ட்சீமுல்லர்

**மார்ட்டின் வால்ட்சீமுல்லர்** (*Martin Waldseemüller*) செருமனி நாட்டைச் சேர்ந்த வரைபடவியலாளரும் மனிதநேய அறிஞரும் ஆவார். 1470 ஆம் ஆண்டு முதல் 16 மார்ச்சு 1520 ஆம் ஆண்டுகள் வரையிலான காலத்தில் வாழ்ந்தார். சில சமயங்களில் இவரது பெயரின் பழங்கால கிரேக்க நாட்டுப் பண்பாடு வடிவமான ஐலகோமைலசு என்று அழைக்கப்படும் இவரது படைப்புகள் சமகால வரைபடவியலாளர்களிடையே செல்வாக்கு செலுத்தியது. 1507 ஆம் ஆண்டில் வரையறுக்கப்பட்ட உலக வரைபடத்தில் இத்தாலிய ஆய்வாளர் அமெரிகோ வெசுபுசி நினைவாக புதிய உலகின் ஒரு பகுதிக்கு பெயரிட அமெரிக்கா என்ற வார்த்தையை முதன்முதலில் பதிவு செய்த பெருமை இவருக்கும் இவரது ஒத்துழைப்பாளரான மத்தையசு ரிங்மேனுக்கும் உரியதாகும். தென் அமெரிக்காவை ஆசியாவிலிருந்து பிரித்து ஒரு கண்டமாக வரைபடமாக்கிய முதல் நபரும் இவரேயாவார். அச்சிடப்பட்ட பூகோளத்தை உருவாக்கிய முதல் நபரும், ஐரோப்பாவின் அச்சிடப்பட்ட சுவர் வரைபடத்தை உருவாக்கிய முதல் நபரும் வால்ட்சீமுல்லர் ஆவார். 1513 ஆம் ஆண்டு தாலமியின் புவியியல் பதிப்பின் பிற்சேர்க்கையாக அச்சிடப்பட்ட இவரது வரைபடங்களின் தொகுப்பு நவீன வரைபடத்தின் முதல் எடுத்துக்காட்டாகக் கருதப்படுகிறது.
# மார்ட்டின் வால்ட்சீமுல்லர்

## வாழ்க்கைக் குறிப்பு

வால்ட்சீமுல்லரின் வாழ்க்கை குறித்த விவரங்கள் மிகக் குறைவு. இவர் 1470 ஆம் ஆண்டு வாக்கில் செருமனி நாட்டின் நகரமான உல்பென்வீலரில் பிறந்தார். அவரது தந்தை ஒரு இறைச்சிக் கடைக்காரர் ஆவார். சுமார் 1480 ஆம் ஆண்டில் இவர் பிரீபர்க்கிற்கு இடம்பெயர்ந்தார். வால்ட்சீமுல்லர் 1490 ஆம் ஆண்டு பிரீபர்க்கு பல்கலைக்கழகத்தில் சேர்ந்தார் என்று பதிவுகள் காட்டுகின்றன. அங்கு ஒரு குறிப்பிடத்தக்க மனிதநேய அறிஞரான கிரிகோர் ரீசு இவரது செல்வாக்கு மிக்க ஆசிரியர்களில் ஒருவராக இருந்தார். அச்சகரான இயோகன்னசு சாட்டு இவரது வகுப்புத் தோழர் ஆவார். பல்கலைக்கழகத்தில் பட்டம் பெற்ற பிறகு, இவர் சுவிட்சர்லாந்தின் பாசல் நகரத்தில் வசித்து வந்தார். அங்கு இவர் ஒரு பாதிரியாராக நியமிக்கப்பட்டார். மேலும் பாசலில் உள்ள அச்சுக்கலை சமூகத்துடன் பணிபுரியும் போது அச்சிடுதல் மற்றும் வேலைப்பாடுகளிலும் அனுபவத்தைப் பெற்றார்.
# மாலுடாம்

**மாலுடாம்** (மலாய் மொழி: *Maludam*; ஆங்கிலம்: *Maludam, Saribas*) என்பது மலேசியா, சரவாக் மாநிலத்தில் பெத்தோங் பிரிவில் உள்ள ஒரு துணை மாவட்டம்; மற்றும் ஒரு நகரமாகும்.  
இந்த நகரம், தென் சீனக் கடற்கரையை எதிர்நோக்கியவாறு; லுபார் ஆற்றுக்கும் சரிபாஸ் ஆற்றுக்கும் இடையே அமைந்துள்ளது.  
மாலுடாம் நகரம், சரவாக் மாநிலத்தின் தலைநகரமான கூச்சிங் நகரத்திற்கு கிழக்கே ஏறக்குறைய 78.2 கிலோமீட்டர்கள் (49 மைல்கள்) தொலைவில் உள்ளது.
# மாலுடாம்

## பொது

1911 தொடங்கி 1985 வரை இந்த மாவட்டம், கம்போங் மாலுடாம் அல்லது மாலுடாம் கிராமம் *(Kampung Maludam)* என்று அழைக்கப்பட்டது. 2000-ஆம் ஆண்டு மக்கள் தொகை கணக்கெடுப்பின்படி மாலுடாமின் மொத்த மக்கள் தொகை 5,230; மக்கள் தொகையில் 80% மலாய் மக்கள், 15% இபான் மக்கள் மற்றும் 5% சீனர்கள்.  
ஒரு காலக் கட்டத்தில் இந்தத் துணை மாவட்டம், செரி அமான் பிரிவின் கீழ் இருந்தது. தற்போது பெத்தோங் பிரிவின் நிர்வாகத்தில் சேர்க்கப்பட்டு உள்ளது.  
1985-ஆம் ஆண்டு மாலுடாம் கிராமம் எனப்படும் சிறிய கிராமத்தை, ஒரு துணை மாவட்டமாக அங்கீகரிக்க சரவாக் அரசாங்கம் முயற்சி எடுத்தது.
# மாலுடாம்

## மாலுடாம் தேசியப் பூங்கா

குரங்குகள்]]  
மாலுடாம் துணை மாவட்டத்தில் 43,147 எக்டர் பரப்பளவைக் கொண்ட மாலுடாம் தேசியப் பூங்கா *(Maludam National Park)* என்ற தேசியப் பூங்காவும் உள்ளது. இந்தப் பூங்கா முற்றிலும் தாழ்வான, தட்டையான சதுப்பு நிலக் காடுகளைக் கொண்டுள்ளது. மாலுடாம் தேசிய பூங்காவில் பல்வேறு வகையான தாவரங்கள் மற்றும் விலங்கினங்கள் உள்ளன.  
2000-இல் நிறுவப்பட்ட இந்தப் பூங்கா 432 சதுர கி.மீ. (167 சதுர மைல்) பரப்பளவைக் கொண்டுள்ளது. இது சரவாக்கில் இரண்டாவது பெரிய பூங்காவாகும். மாலுடாம் தேசிய பூங்காவிற்கு வெளிநாட்டினர் மற்றும் உள்ளூர் மக்களும் வருகை தருகின்றனர். மாலுடாம் தேசிய பூங்காவிற்குச் செல்ல, துரித படகைப் பயன்படுத்தும் ஆற்றுப் போக்குவரத்தைப் பயன்படுத்தலாம்.
# மாலுடாம்

## மாலுடாம் தேசியப் பூங்கா

### சரவாக் சுரிலி

மாலுடாம் தேசியப் பூங்காவில், இன்று உலகில் எஞ்சியிருக்கும் சிவப்பு பட்டை கொண்ட சரவாக் சுரிலி *(Sarawak Surili)* குரங்குகள் மிகக் குறைந்த எண்ணிக்கையில் மட்டுமே உள்ளன. இந்த இனம் உலகின் மிக அழகான குரங்குகளில் ஒன்றாகும். மேலும் இந்தக் குரங்குகள் போர்னியோவிற்கு மட்டுமே சொந்தமான குரங்கினமாகும்.  
சரவாக் மாநிலத்தில் தும்பிக்கை குரங்குகளின் ஐந்து வாழ்விடங்களில் மாலுடாம் தேசியப் பூங்காவும் ஒன்றாகும். குறிப்பிடத்தக்க அளவில் வெள்ளி நிற லுத்தோங் குரங்குகளும் *(Silvery Lutung)* உள்ளன. மற்ற பாலூட்டிகளின் பன்முகத்தன்மை இங்கு குறைவாகவே உள்ளது.
# பள்ளக்கால் புதுக்குடி

**பள்ளக்கால் பொதுக்குடி** (*Pallakkal Pothukudi*) என்பது திருநெல்வேலி மாவட்டம், அம்பாசமுத்திரம் வட்டத்தில் பாப்பாக்குடி ஊராட்சி ஒன்றியத்துக்கு உட்பட்ட ஒரு கிராமம் ஆகும். இங்குள்ள மக்களின் முதன்மையான தொழில் விவசாயம் ஆகும்.
# பள்ளக்கால் புதுக்குடி

## புவியியல்

பள்ளக்கால் புதுக்குடி 8.746026°N 77.459947°E இல் அமைந்துள்ளது. இது அம்பாசமுத்திரம்-ஆலங்குளம் சாலையில் அடைச்சாணி மற்றும் பனஞ்சாடியால் அருகில் உள்ளது. இங்கு ஊராட்சி ஒன்றிய தொடக்கப் பள்ளி ஒன்றும் அரசு மேல்நிலைப் பள்ளி ஒன்றும் உள்ளது.
# மேல திருவேங்கடநாதபுரம்

**மேல திருவேங்கடநாதபுரம்** என்பது தமிழ்நாட்டில் திருநெல்வேலி மாவட்டத்தில் தாமிரபரணி ஆற்றின் கரையில் அமைந்துள்ள ஒரு குக்கிராமம் ஆகும். இது திருநெல்வேலி நகரிலிருந்து சுமார் 10 கி.மீ. தொலைவில் அமைந்துள்ளது. இக்கிராமத்தில் குன்றின் மீது கோவில் ஒன்று அமைந்துள்ளது.
# மேல திருவேங்கடநாதபுரம்

## இதனையும் காண்க

- மேல திருவேங்கடநாதபுரம் சுவாமி வெங்கிடாசலபதி பெருமாள் கோயில்
# கீழப்பூங்குடி பிரம்மபுரீசுவரர் கோயில்

**பிரம்மபுரீசுவரர் கோயில்** என்பது இந்தியாவின் தமிழ்நாடு மாநிலத்தில் சிவகங்கை மாவட்டத்தின் கீழப்பூங்குடி பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் பிரம்மபுரீசுவரர் மற்றும் தாயார் பிரம்மவித்யாம்பிகை ஆவர். இத்திருத்தலத்தின் தீர்த்தம் பிரம்ம தீர்த்தம் என்று அழைக்கப்படுகிறது.
# கீழப்பூங்குடி பிரம்மபுரீசுவரர் கோயில்

## அமைவிடம்

கடல் மட்டத்திலிருந்து சுமார் 127.07 மீ. உயரத்தில் என்ற புவியியல் ஆள்கூறுகள் கொண்டு, சிவகங்கை ஊரிலிருந்து சுமார் 15 கி. மீ. தொலைவிலுள்ள கீழப்பூங்குடி பகுதியில் இக்கோயில் அமைந்துள்ளது.
# கீழப்பூங்குடி பிரம்மபுரீசுவரர் கோயில்

## திருவிழாக்கள்

மகா சிவராத்திரி, நவராத்திரி, சித்திரை திருக்கல்யாணம், மாசி மகம், பங்குனி உத்தரம், மார்கழி திருவாதிரை, சங்காபிசேகம், தைப்பூசம், கூடாரவல்லி நோன்பு, வைகாசி விசாகம் மற்றும் கந்த சஷ்டி ஆகியவை இக்கோயிலில் நடைபெறும் முக்கிய திருவிழாக்களாகும்.
# கீழப்பூங்குடி பிரம்மபுரீசுவரர் கோயில்

## இதர தெய்வங்கள்

நடராசர், பஞ்சமூர்த்திகள், இலிங்கோத்பவர், விநாயகர் மற்றும் பைரவர் ஆகியோர் இக்கோயிலில் அருள்பாலிக்கின்றனர்.
# அல்லாவுதீன் கட்டடம்

**அல்லாவுத்தீன் கட்டடம்** (*Allahuddins Building*) இந்தியாவின் தெலுங்கானா மாநிலத் தலைநகரமான ஐதராபாத்தில் அமைந்துள்ள ஒரு வரலாற்று கட்டடமாகும். இக்கட்டடம் பேகம்பேட்டைப் பகுதியில் அமைந்துள்ளது.  
அல்லாவுதீன் கட்டடம் குலாம் அல்லாவுதீனின் குடும்பத்திற்கு சொந்தமானதாகும். அல்லாவுதீன் மற்றும் பிள்ளைகள் வீடு நிசாமின் ஆதிக்கத்தின் வணிக உலகில் மிக முக்கியமான வீடுகளில் ஒன்றாகும். கட்டடத்தின் திட்டம் 1933 ஆம் ஆண்டில் தொடங்கி 1934 ஆம் ஆண்டில் மிர் ஒசுமான் அலி கானின் ஆட்சியின் போது முடிக்கப்பட்டது. கட்டடத்தில் வண்ணமயமான கண்ணாடி முகப்பில் சிக்கலான உலோக சட்டகங்கள் மற்றும் கம்பிகள் மற்றும் வெளிப்புறமாக அலங்கரிக்கப்பட்ட படிக்கட்டுகள் ஆகியவை உள்ளன. இது மாநில அரசின் ஐதராபாத்து நகர்ப்புற மேம்பாட்டு ஆணையத்தால் தரம்-1 பாரம்பரிய தளமாக வகைப்படுத்தப்பட்டுள்ளது. அமைப்பு. ஐதராபாத்து பெருநகர கட்டுமானம் தொடர்பான பணிகளின் ஒரு பகுதியாக கட்டடத்தின் முன்புறத்தில் உள்ள சுற்றுச்சுவர் இடிக்கப்பட்டது.
# ஆஷா படேல்

**ஆஷா படேல்** (*Asha patel*) (6 செப்டம்பர் 1977-12 டிசம்பர் 2021) இந்தியாவின் குஜராத் மாநிலத்தைச் சேர்ந்த ஓர் அரசியல்வாதி ஆவார்.
# ஆஷா படேல்

## வாழ்க்கை வரலாறு

குஜராத் மாநிலத்தின் மெக்சானா மாவட்டத்தில் உள்ள விசோல் கிராமத்தைச் சேர்ந்த இவர் துவாரகதாஸ் - ஹிராபென் இணையரின் மகள் ஆவார்.  
1997 ஆம் ஆண்டில் பி. எஸ்சி படித்த இவர், 2000 ஆம் ஆண்டில் ஹேமச்சந்திரச்சார்யா வடக்கு குஜராத் பல்கலைக்கழகத்தில் வேதியியலில் முனைவர் பட்டம் பெற்றார்.  
2017 குஜராத் சட்டப்பேரவைத் தேர்தலில் உஞ்சா சட்டமன்றத் தொகுதியிலிருந்து இந்திய தேசிய காங்கிரசு சார்பாக சட்டப்பேரவை உறுப்பினராகத் தேர்ந்தெடுக்கப்பட்டார். பின்னர் இந்திய தேசிய காங்கிரசில் இருந்து வெளியேறி பாரதிய ஜனதா கட்சியில் சேர்ந்தார். 2019 இல் நடைபெற்ற சட்டப்பேரவை இடைத்தேர்தலில் அதே தொகுதியில் இந்திய தேசிய காங்கிரசு வேட்பாளரை எதிர்த்துப் போட்டியிட்டு வெற்றி பெற்றார்.  
12 திசம்பர் 2021 அன்று தீவிர டெங்கு காய்ச்சல் பாதிப்பு காரணமாக அகமதாபாது நகரில் தனது 44 ஆம் வயதில் இறந்தார்.
# ஆஷா படேல்

## தனிப்பட்ட வாழ்க்கை

திருமணம் செய்து கொள்ளாத இவருக்கு மூன்று மூத்த சகோதரிகளும் ஒரு இளைய சகோதரரும் இருந்தனர்.
# விஸ்வேந்திரா பாஸ்வான்

**விஸ்வேந்திர பாஸ்வான்** (*Vishwendra Paswan*) நேபாள அரசியல்வாதியும் மனித உரிமை ஆர்வலரும் ஆவார். இவர் தலித் ஜனஜதி கட்சியின் தலைவராக இருந்தார். இவர் பகுஜன் சக்தி கட்சி தலைவராகவும், அம்பேத்கரியத்தைப் பின்பற்றுபவராகவும் உள்ளார். இவர் நேபாள அரசியலமைப்புச் சபையின் உறுப்பினராக இருந்தார். இவர் மத்திய அரசின் அறிவியல், தொழில்நுட்பம், சுற்றுச்சூழல் மற்றும் மக்கள் தொகை அமைச்சராக பணியாற்றினார். நேபாளம் இவர் தலித் சமூகத்தைச் சேர்ந்தவர், மேலும் புத்த மதத்தைப் பின்பற்றுகிறார்.  
விஸ்வேந்திர பாஸ்வான் "நேபாளத்தின் அம்பேத்கர்" என்று அழைக்கப்படுகிறார்.  
2008 அரசியலமைப்பு சபைத் தேர்தலில், தலித் ஜனஜதி கட்சி விகிதாசார பிரதிநிதித்துவ வாக்குகள் மூலம் 1 இடத்தை வென்றது. கட்சி தனது பிரதிநிதியாக பாஸ்வானை சட்டசபையில் தேர்ந்தெடுத்தது.
# சிந்து ஜாய்

**சிந்து ஜாய்** (*Sindhu Joy)* கேரள மாநிலத்தைச் சேர்ந்த ஒரு இந்திய முன்னாள் அரசியல்வாதி ஆவார். கேரள மாநில இளைஞர் ஆணையத்தின் தலைவராகவும், இந்திய மாணவர் கூட்டமைப்பின் தேசிய துணைத் தலைவராகவும் மற்றும் இந்திய மாணவர் சங்கத்தின் கேரள மாநிலக் குழுவின் தலைவராகவும் பணியாற்றியுள்ளார். 2011 ஆம் ஆண்டில், அவர் இந்தியப் பொதுவுடைமைக் கட்சியை விட்டு விலகி காங்கிரஸ் கட்சியில் சேர்ந்தார்.
# சிந்து ஜாய்

## தொழில் மற்றும் செயல்பாடு

சிந்து ஜாய் இந்திய மாணவர் கூட்டமைப்பின் அகில இந்திய துணைத் தலைவராகவும், இந்திய மாணவர் சங்க கேரள மாநிலக் குழுவின் தலைவராகவும் மூன்று ஆண்டுகள் இருந்தார்.  
2006 ஆம் ஆண்டு சட்டமன்றத் தேர்தலில் இடது ஜனநாயக முன்னணி (கேரளா) வேட்பாளராக அப்போதைய கேரள முதலமைச்சர் உம்மன் சாண்டிக்கு எதிராக புதுப்பள்ளி தொகுதியில் போட்டியிட்டுத் தோல்வியடைந்தார். தேர்தலுக்கு முன்பு அவர் பழைய குற்றச்சாட்டுகளின் கீழ் கைது செய்யப்பட்டார். பிரச்சாரத்தின் போது, அவர் "கல்வித் துறையை தனியார்மயமாக்குவதற்கு எதிரான மாணவர்களின் போராட்டத்தை அடக்குவதற்கு அரசாங்கம் பலத்தை பயன்படுத்தியதன் அடையாளமாக" முன்நிறுத்தப்பட்டார்.  
2009 மக்களவைத் தேர்தலில் முன்னாள் மத்திய அமைச்சர் கே. வி. தாமஸுக்கு எதிராக எர்ணாகுளம் தொகுதியில் போட்டியிட்டுத் தோல்வியடைந்தார். இவர் சுமார் 11,000 வாக்குகள் வித்தியாசத்தில் தோல்வியடைந்தார்.  
கேரள மாநில இளைஞர் ஆணையத்தின் முதல் தலைவராக ஜாய் நியமிக்கப்பட்டார். ஒரு தீவிர அரசியல்வாதியாக, இவர் பல்வேறு பதவிகளை வகித்துள்ளார், அவற்றுள் பின்வருவன அடங்கும்.  
- தலைவர், கேரள மாநில இளைஞர் ஆணையம்.
- தேசிய துணைத் தலைவர், இந்திய மாணவர் கூட்டமைப்பு.
- தலைவர், இந்திய மாணவர் சங்கம், கேரள மாநிலக் குழு  
2011 ஆம் ஆண்டில், இந்தியப் பொதுவுடமைக் கட்சியால் "புறக்கணிக்கப்பட்டதாக" கூறி ஜாய் ராஜினாமா செய்தார். இவர் 2011 இல் இந்திய தேசிய காங்கிரசு கட்சியில் சேர்ந்தார். 2013 ஆம் ஆண்டில், ஜாய் சூர்யா தொலைக்காட்சியில் செய்தித் தொகுப்பாளராக சேர்ந்தார். 2014 ஆம் ஆண்டில், மலையாள மெய்நிகர் தொடரான மலையாளி ஹவுஸில் பங்கேற்ற பிறகு, ஜாய் மீண்டும் அரசியலுக்கு வருவேன் என்று அறிவித்தார், ஆனால் அவர் எந்த கட்சியில் சேருவார் என்று கூறவில்லை.
# சிந்து ஜாய்

## கல்வி

ஜாய் 2009 ஆம் ஆண்டில் கேரள பல்கலைக்கழகத்தில் அரசியல் அறிவியலில் முனைவர் பட்டம் முடித்தார், 2003 ஆம் ஆண்டில் கேரளப் பல்கலைக்கழகத்தில் ஆய்வியல் இளைஞர் பட்டத்தை முடித்த பின்னர் தனது ஆராய்ச்சியைத் தொடங்கினார். 2006 ஆம் ஆண்டில் அவர் தனது ஆய்வறிக்கையை முடித்தபோது, வெகுஜன போராட்டத்துடன் தொடர்புடைய குற்றச்சாட்டில் 24 நாட்கள் சிறையில் அடைக்கப்பட்டார்.
# சரிதா ஆர்யா

**சரிதா ஆர்யா** (*Sarita Arya*) உத்தராகண்ட் மாநிலத்தில் உள்ள ஏரி நகரமான நைனிடாலின் சட்டமன்றத் தொகுதியிலிருந்து சட்டமன்ற உறுப்பினராக இரண்டாவது முறையாகத் தேர்ந்தெடுக்கப்பட்டார். இவர் 2012 ஆம் ஆண்டில் இந்திய தேசிய காங்கிரஸிலிருந்து முதல் முறையாகத் தேர்ந்தெடுக்கப்பட்டார், மேலும் 2017 வரை தேர்ந்தெடுக்கப்பட்ட பதவியை வகித்தார். 2022 மாநிலத் தேர்தலில் பாரதிய ஜனதா கட்சியின் சார்பில் போட்டியிட்டு அதே தொகுதியில் இருந்து இரண்டாவது முறையாக வெற்றி பெற்றார்.  
2012 ஆம் ஆண்டில் நைனிடால் தொகுதியில் வெற்றி பெற்று, சுதந்திரத்திற்குப் பிறகு இந்த மதிப்புமிக்க இடத்தை வென்ற முதல் பெண் என்ற தனித்துவமான சாதனையை இவர் படைத்தார். இவருக்கு முன்பு, மூன்று பெண் வேட்பாளர்கள் இந்தத் தொகுதியில் போட்டியிட்டனர், ஆனால் வெற்றி பெற முடியவில்லை. இவரது அப்போதைய கட்சியான இந்திய தேசிய காங்கிரசு 23 ஆண்டுகளுக்குப் பிறகு இந்த இடத்தைப் பிடித்தது, இந்த இடம் 1989 ஆம் ஆண்டு தொடங்கி 2012 சட்டமன்றத் தேர்தலில் வெற்றி பெறும் வரை உத்தரகண்ட் கிராந்தி தளம் அல்லது பாரத ஜனதா கட்சி வசம் இருந்தது.  
மே 2015 மாதத்தில், அப்போதைய காங்கிரஸ் துணைத் தலைவரான ராகுல் காந்தியால் உத்தரகண்ட் மாநிலத்திற்கான இந்திய தேசிய காங்கிரஸின் பெண் மாநிலத் தலைவராக இவர் நியமிக்கப்பட்டார். சட்டமன்ற உறுப்பினராகத் தேர்ந்தெடுக்கப்படுவதற்கு முன்பு இவர் நைனிடால் மாநகராட்சியின் தலைவர் பதவியை வகித்தார், அதற்காக இவர் 2003 ஆம் ஆண்டில் தேர்ந்தெடுக்கப்பட்டார், மேலும் அவரது பதவிக்காலம் 2008 வரை நீடித்தது.  
சனவரி 17,2022 அன்று இவர் பாரதிய ஜனதா கட்சியில் சேர்ந்தார். இவர் பிப்ரவரி 2022 மாதத்தில் நடைபெற்ற சட்டமன்றத் தேர்தலில் நைனிடாலின் சட்டமன்றத் தொகுதியில் போட்டியிட்டார்.  
இவர் ஒரு தீவிர சமூக சேவகரும் பெண்களுக்கு அதிகாரமளித்தல் மற்றும் பாலின சமத்துவத்திற்காக போராடுபவராகவும் இருக்கிறார்.
# சரிதா ஆர்யா

## வகித்த பதவிகள்

- தலைவர் - நைனிடால் நகர் பாலிகா (2003–08)
- மாவட்டத் தலைவர் - அகில இந்திய மகளிர் மாநாடு (2009- நாளது தேதி வரை)
- சட்டமன்ற உறுப்பினர - நைனித்தால் ( 2022-) / நைனித்தால ( 2012-2017 )
- மாநிலத் தலைவர், அகில இந்திய மகளிர் காங்கிரசு, உத்தராகான்ட் (2015–22)
# பெக்கா பள்ளத்தாக்கு

, லெபனான் கிழக்கு]]  
**பெக்கா பள்ளத்தாக்கு** (*Beqaa Valley*), லெபனான் நாட்டின் கிழக்கில் பால்பெக்-கர்மேல் ஆளுநரகத்தில் அமைந்துள்ளது. இது பெய்ரூத் நகரத்திற்கு கிழக்கே 30 கிலோ மீட்டர் தொலைவில் உள்ளது. இதன் மேற்கில் லெபனான் மலையும், கிழக்கில் எதிர்-லெபனான் மலையும் அமைந்துள்ளது.இப்பள்ளத்தாக்கின் பெரிய நகரம் பால்பெக் ஆகும்.  
ஜோர்டா பிளவு பள்ளதாக்கின் வடக்கின் தொடர்ச்சியான பெக்கா பள்ளத்தாக்கு, பெரும் பிளவுப் பள்ளத்தாக்குகின் பகுதியாக உள்ளது. பெக்கா பள்ளத்தாக்கு 120 கிலோ மீட்டர் நீளமும்; 16 கிலோ மீட்டர் அகலமும் கொண்டது. இப்பகுதி நடுநிலக்கடல் சார் வானிலை கொண்டது.
# பெக்கா பள்ளத்தாக்கு

## புவியியல், தட்ப வெப்பம் & பொருளாதாரம்

மழை மறைவு பிரதேசத்தில் அமைந்த பெக்கா பள்ளத்தாக்கில் குறைவான மழைப் பொழிவு கொண்டுள்ளது. இதன் வடக்கில் ஆண்டு சராசரி மழைப்பொழிவு 230 மில்லி மீட்டராக உள்ளது. இப்பள்ளத்தாக்கில் இரண்டு ஆறுகள் உற்பத்தியாகிறது. அசி ஆறு சிரியா மற்றும் துருக்கி பகுதியில் பாய்கிறது. லித்தானி ஆறு பள்ளத்தாக்கின் தெற்கில் பாய்ந்து, லெவண்டைன் கடலில் கலக்கிறது. பெக்கா பள்ளத்தாக்கின் மொத்த நிலத்தில் 40% விளைநிலங்களாக உள்ளது. மேலும் கோதுமை, சோளம், பருத்தி மற்றும் காய்கறிகள் பயிரிடப்படுகிறது. பெக்கா பள்ளதாக்கில் போதை தரும் அசீஷ் மற்றும் அபினி செடிகள் மற்றும் திராட்சைக் கொடிகள் பயிரிடப்படுகிறது. பள்ளத்தாக்கின் வடக்கில் கால்நடைகளுக்கு மேய்ச்சல் நிலங்களாக உள்ளது
# சரதோக்

**சரதோக்** (மலாய் மொழி: *Bandar Saratok*; ஆங்கிலம்: *Saratok Town*; சீனம்: 萨拉托克镇) என்பது மலேசியா, சரவாக் மாநிலத்தில்; பெத்தோங் பிரிவில் உள்ள ஒரு நகரம்; மற்றும் சரதோக் மாவட்டத்தின் தலைநகரமும் ஆகும்.  
இந்த நகரம் பெத்தோங் நகரில் இருந்து 50 கிலோமீட்டர் (31 மைல்) தொலைவில் உள்ளது. 2020-ஆம் ஆண்டு மக்கள் தொகை கணக்கெடுப்பின்படி இதன் மக்கள் தொகை 54,400.
# சரதோக்

## பொது

சரதோக் நகரத்தில் வாழும் மக்களில் பெரும்பான்மையோர் இபான் மக்கள் (51%). மற்ற இனத்தவர்கள்: மலாய் மக்கள் (40%), சீனர் (7%); அவர்களில் பிடாயூ மக்கள் மற்றும் மெலனாவு மக்கள் சிறுபான்மையின மக்களாக உள்ளனர்.  
இருப்பினும் சரதோக் மாவட்டத்தில் வாழும் மக்களில் பெரும்பான்மையோர் இபான் மக்கள் ஆவார்கள். அவர்களில் பெரும்பாலோர் கிராமப்புறங்களில் நீளவீடுகளில் வாழ்கின்றனர். நெல், மிளகு மற்றும் ரப்பர் மரம் சீவுதல் போன்ற பொதுவான தொழில் வாழ்க்கையை மேற்கொள்கின்றனர்.
# சரதோக்

## பொது

### இபான் மக்கள்

இபான் மக்களில் சிலர் செம்பனைத் தோட்டங்களில் (*Palm Oil Plantations*) வேலை செய்கிறார்கள்; அல்லது சொந்தமாக வேளாண்மையில் ஈடுபட்டு இருக்கிறார்கள். பொதுவாக, இந்த மாவட்டத்தில் உள்ள மலாய்ச் சமூகத்தினர் ஆறுகளுக்கு அருகில் தங்கி, மீன்பிடித்தல்; மற்றும் அன்னாசி, கொக்கோ மற்றும் தென்னை நடவுகள் செய்து வாழ்கின்றனர்.  
சரதோக் நகரத்தில் உள்ள பெரும்பாலான கடைக்காரர்கள் சீனர்கள் ஆகும்.
# சரதோக்

## இனக்குழுக்கள்

சரதோக் மாவட்டம் பாரம்பரியமாக இபான், மலாய் மக்கள் மற்றும் சீனர் மக்களின் தாயகமாக உள்ளது. பெரும்பாலான இபான் மக்கள், பெத்தோங் மாவட்டம் மற்றும் சரதோக் மாவட்டத்தின் கிராமப் புறங்களில் வாழ்கின்றனர்.  
சீன மக்கள் பெத்தோங் மற்றும் சரதோக் போன்ற நகரப் பகுதிகளில் அதிக அளவில் உள்ளனர். பிற இனங்களான பிடாயூ மக்கள், மெலனாவு மக்கள் மற்றும் ஒராங் உலு மக்கள் ஆகியோர் பெத்தோங் பிரிவைச் சேர்ந்தவர்கள் அல்ல. வேறு பிரிவுகளைச் சேர்ந்தவர்கள்.  
இருப்பினும், சரவாக் முழுவதும் இருந்தும், அண்மைய காலங்களில் அதிகமானோர் பெத்தோங்; சரத்தோக் மாவட்டங்களுக்குள் குடியேறி வருகிறார்கள். வெளிநாட்டு தொழிலாளர்கள் அரிதாகவே காணப் படுகின்றனர். அவர்களில் பலர் செம்பனைத் தோட்டங்களில் வேலை செய்கின்றனர்.
# சரதோக்

## காலநிலை

சரதோக் நகரம் ஒரு வெப்பமண்டல மழைக்காடுகளின் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.
# நரன்புரா சட்டமன்றத் தொகுதி

**நரன்புரா சட்டமன்றத் தொகுதி** (*Naranpura Assembly constituency*) (தொகுதி வரிசை எண்:45) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *ஜிதேந்திரகுமார் ரமன்லால் படேல்* ஆவார்.
# நரன்புரா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 11, 12, 13, 14
# நரன்புரா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2012 | அமித் ஷா | பாரதிய ஜனதா கட்சி |
| 2017 | கௌசிக் படேல் |  |
| 2022 | ஜிதேந்திரகுமார் ராமன்லால் படேல் | } |
# நிக்கோல் சட்டமன்றத் தொகுதி

**நிக்கோல் சட்டமன்றத் தொகுதி** (*Nikol Assembly constituency*) (தொகுதி வரிசை எண்:46) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *ஜகதீஸ் விஸ்வகர்மா* ஆவார்.
# நிக்கோல் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 31, 34, 35.
# நிக்கோல் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | புகைப்படம் | கட்சி |
| --- | --- | --- | --- |
| 2012 | ஜகதீஸ் விஸ்வகர்மா |  |  |
| 2017 |  |  |  |
| 2022 | } |  |  |
# நரோடா சட்டமன்றத் தொகுதி

**நரோடா சட்டமன்றத் தொகுதி** (*Naroda Assembly constituency*) (தொகுதி வரிசை எண்:47) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *குக்ராணி பாயல் மனோஜ்குமார்* ஆவார்.
# நரோடா சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 23, 24, 27, அகமதாபாத் பாளையம்
# நரோடா சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2012 | நிர்மலா வத்வானி | பாரதிய ஜனதா கட்சி |
| 2017 | பல்ராம் தவானி |  |
| 2022 | குக்ராணி பாயல் மனோஜ்குமார் | } |
# தக்கர்பாபா நகர் சட்டமன்றத் தொகுதி

**தக்கர்பாபா நகர் சட்டமன்றத் தொகுதி** (*Thakkarbapa Nagar Assembly constituency*) (தொகுதி வரிசை எண்:48) என்பது இந்தியாவின் குஜராத் மாநிலத்தில் உள்ள 182 சட்டமன்றத் தொகுதிகளில் ஒன்றாகும். இத்தொகுதி அகமதாபாது மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் பாரதிய ஜனதா கட்சியை சேர்ந்த *குக்ராணி பாயல் மனோஜ்குமார்* ஆவார்.
# தக்கர்பாபா நகர் சட்டமன்றத் தொகுதி

## சட்டமன்றத் தொகுதியில் அடங்கியுள்ள பிரிவுகள்

இந்த சட்டசபை தொகுதியில் பின்வரும் பிரிவுகள் அடங்கியுள்ளன.
1. அகமதாபாத் நகர தாலுகா (பகுதி) - அகமதாபாத் மாநகராட்சி (பகுதி) வார்டு எண் - 22, 25, 26
# தக்கர்பாபா நகர் சட்டமன்றத் தொகுதி

## சட்டமன்ற உறுப்பினர்கள்

**இத்தொகுதியில் வெற்றி பெற்ற சட்டமன்ற உறுப்பினர்களின் பட்டியல்**  
| ஆண்டு | உறுப்பினர் பெயர் | கட்சி |
| --- | --- | --- |
| 2017 | வல்லபாய் கக்காடியா | பாரதிய ஜனதா கட்சி |
| 2022 | கஞ்சன்பாய் வினுபாய் ரதாத்யா | } |
# பால்பெக்

**பால்பெக்** (*Baalbek*), லெபனான் நாட்டின் வடகிழக்கில் உள்ள பால்பெக்-ஹெர்மெல் ஆளுநரகம் மற்றும் பால்பெக் மாவட்டத்தின் தலைமையிட நகரம் ஆகும்.பெக்கா பள்ளத்தாக்கில் இந்நகரம் 1,170 மீட்டர் உயரத்தில் அமைந்துள்ளது. லெபனான் நாட்டின் தலைநகரான பெய்ரூத்திற்கு வடகிழக்கே 67 கிலோ மீட்டர் தொலைவில் உள்ளது. சியா இசுலாமியர்கள் நிறைந்த இந்நகரத்தின் மக்கள் தொகை 1998ல் 82,608 ஆக இருந்தது.  
தொல்லியற்களங்கள் மற்றும் பண்டைய உரோமானியக் கட்டிடங்கள் நிறைந்த இந்நகரத்தை 1984ல் உலகப் பாரம்பரியக் களமாக அறிவிக்கப்பட்டது.
# பால்பெக்

## தட்ப வெப்பம்

பால்பெக் நகரம் நடுநிலக்கடல் சார் வானிலையைக் கொண்டது.
# பால்பெக்

## இதனையும் காண்க

- பெக்கா பள்ளத்தாக்கு
# வருபுல சத்யபிரபா

**வருபுல சத்யபிரபா** (*Varupula Satyaprabha*) (பிறப்பு 1979) ஆந்திராவைச் சேர்ந்த இந்திய அரசியல்வாதி ஆவார். இவர் காக்கிநாடா மாவட்டத்தில் உள்ள காக்கிநாடா சட்டமன்றத் தொகுதியின் பிரதீப்பாடுவில் இருந்து தெலுங்கு தேசம் கட்சி சட்டமன்ற உறுப்பினராக உள்ளார். இவர் 2024 ஆந்திரப் பிரதேச சட்டப்பேரவைத் தேர்தலில் வெற்றி பெற்றார்.
# வருபுல சத்யபிரபா

## தொடக்க கால வாழ்க்கை மற்றும் கல்வி

பிரபா வருபுல ஜோகிராஜு ராஜாவை மணந்தார். அவர் இறந்த பிறகு, தெலுங்கு தேசம் கட்சி அந்த இடத்தை சத்ய பிரபாவிடம் ஒப்படைத்தது. இவர் ஒரு முதுகலைப் பட்டதாரி ஆவார் .
# வருபுல சத்யபிரபா

## அரசியல் வாழ்க்கை

பிரபா 2024 ஆந்திரப் பிரதேச சட்டப்பேரவைத் தேர்தலில் பிரதீபாடு சட்டமன்றத் தொகுதியில் தெலுங்கு தேசம் கட்சி வேட்பாளராக வெற்றி பெற்றார். ஒய். எஸ். ஆர் காங்கிரஸ் கட்சியின் வருபுல சுப்பாராவை 38,768 வாக்குகள் வித்தியாசத்தில் தோற்கடித்தார். ஏப்ரல் 2024 இல், கர்ப்பிணிப் பெண்ணுக்கு அறுவை சிகிச்சை செய்வதற்காக இவர் பிரச்சாரத்தை விட்டு வெளியேறினார்.
# சமந்த் கோயல்

**சமந்த் கோயல்** (*Samant Kumar Goel*), இந்தியக் காவல் பணி அதிகாரியாகவும், ஆராய்ச்சி மற்றும் பகுப்பாய்வு அமைப்பின் செயலராக 29 சூன் 2019 முதல் 30 சூன் 2023 முடிய பணியாற்றியவர்.
# சமந்த் கோயல்

## வாழ்க்கை

பஞ்சாப் தொகுதி இந்தியக் காவல் பணி அதிகாரியாக தேர்ந்தெடுக்கப்பட்ட சமந்த் கோயல், 2019 பாலாகோட் வான் தாக்குதல் மற்றும் பஞ்சாப் கிளர்ச்சியின் போது முக்கியப் பங்காற்றியவர். 2001ஆம் ஆண்டில் ஆராய்ச்சி மற்றும் பகுப்பாய்வு அமைப்பில் இணைந்தவர்.ஐரோப்பா வெளிநாட்டு உளவுப் பிரிவின் தலைவராக இலண்டன் நகரத்தில் பணியாற்றினார்.
# அனில் தஸ்மானா

**அனில் தஸ்மானா** (*Anil Dhasmana*), இந்தியாவின் வெளிநாட்டு உளவு அமைப்பான ஆராய்ச்சி மற்றும் பகுப்பாய்வு அமைப்பின் செயலராகவும், தேசிய தொழில்நுட்ப ஆய்வு நிறுவனத்தின் தலைவராகவும், பணியாற்றிய இந்தியக் காவல் பணி அதிகாரி ஆவார்.
# அனில் தஸ்மானா

## சுயசரிதை

அனில் தஸ்மானா 2 அக்டோபர் 1957 அன்று உத்தராகண்டம் மாநிலத்தின் பௌரியில் பிறந்தார். 1981 மத்தியப் பிரதேச தொகுதி இந்தியக் காவல் பணி அதிகாரியாக 3 டிசம்பர் 1981 அன்று நியமிக்கப்பட்டார். இந்தியாவின் வெளிநாட்டு உளவு அமைப்பான ஆராய்ச்சி மற்றும் பகுப்பாய்வு அமைப்பின் சார்பாக இலண்டன் மற்றும் பிராங்க்ஃபுர்ட் நகரங்களில் பணியாற்றியவர். பணி ஓய்வுக்குப் பின்னர் 31 சனவரி 2017 முதல் 29 சூன் 2019 முடிய ஆராய்ச்சி மற்றும் பகுப்பாய்வு அமைப்பின் செயலராக பணியாற்றினார். 30 சூன் 2019 முதல் தேசிய தொழில்நுட்ப ஆய்வு நிறுவனத்தின் தலைவராக நியமிக்கப்பட்டார்.
# காரீய (II) அசைடு

**காரீய(II) அசைடு** (*Lead(II) azide*) என்ற மூலக்கூற்று வாய்ப்பாட்டை உடைய ஒரு கனிமச் சேர்மமாகும். இது மற்ற அசைடுகளை விட இது வெடிக்கும் தன்மை கொண்டது. இரண்டாம் நிலை வெடிபொருட்களைத் தொடங்க இது டெட்டனேட்டர்களில் பயன்படுத்தப்படுகிறது . வணிக ரீதியாக பயன்படுத்தக்கூடிய வடிவத்தில், இது வெள்ளை நிறத்தில் கிடைக்கும் பஃப் பொடி ஆகும்.
# காரீய (II) அசைடு

## தயாரிப்பு மற்றும் கையாளுதல்

சோடியம் அசைடு மற்றும் காரீய நைட்ரேட்டு ஆகியவற்றின் நீர்க் கரைசலில் ஏற்படும் வேதிவினை மூலம் காரீய (II) அசைடு தயாரிக்கப்படுகிறது. காரீய (II) அசிட்டேட்டையும் பயன்படுத்தலாம்.  
டெக்ஸ்ட்ரின் அல்லது பாலிவினைல் ஆல்கஹால் போன்ற கெட்டிப்பாக்கிகள் பெரும்பாலும் கரைசலில் சேர்க்கப்பட்டு வீழ்படிவாகும் விளைபொருள்கள் கிடைப்பதை உறுதிப்படுத்துகின்றன. உண்மையில், இது பொதுவாக அதன் உணர்திறனைக் குறைக்கும் ஒரு டெக்ஸ்ட்ரினேட்டட் கரைசலில் அனுப்பப்படுகிறது.
# காரீய (II) அசைடு

## தயாரிப்பின் வரலாறு

காரீய அசைடு அதன் தூய வடிவத்தில் முதன்முதலில் 1891 ஆம் ஆண்டில் தியோடர் கர்டியஸ் என்பவரால் தயாரிக்கப்பட்டது. உணர்திறன் மற்றும் நிலைத்தன்மை குறித்த கவலைகள் காரணமாக, காரீய அசைடின் சிதைந்த வடிவம் (MIL-L-3055) 1920 மற்றும் 1930 களில் உருவாக்கப்பட்டது, 1932 ஆம் ஆண்டில் தொடங்கி டுபோன்ட் கோ நிறுவனத்தால் பெரிய அளவிலான உற்பத்தி செய்யப்பட்டது. இரண்டாம் உலகப் போரின் போது டெட்டனேட்டர் வளர்ச்சியின் விளைவாக அதிக பிரிஸன்ட் வெளியீட்டைக் கொண்ட காரீய அசைடு வடிவம் தேவைப்பட்டது. RD-1333 காரீய அசைடு (MIL-DTL-46225) சோடியம் கார்பாக்ஸிமெத்தில் செல்லுலோஸை ஒரு வீழ்படிவாக கொண்ட காரீய அசைடின் ஒரு வடிவமாகும், இது அந்தத் தேவையைப் பூர்த்தி செய்ய உருவாக்கப்பட்டது. வியட்நாம் போரில் துரிதமாகச் செயல்படும் காரீய அசைடின் துரிதமான தேவையைக் கண்டு கொண்ட போது, இந்த நேரத்தில்தான் சிறப்பு நோக்கத்திற்காக காரீய அசைடு (எம்ஐஎல்-எல்-14758) உருவாக்கப்பட்டது. அமெரிக்க அரசாங்கமும் காரீய அசைடை அதிக அளவில் சேமித்து வைக்கத் தொடங்கியது. வியட்நாம் போருக்குப் பிறகு, காரீய அசைடு பயன்பாடு வியத்தகு அளவில் குறைந்தது. அமெரிக்க கையிருப்பின் அளவு காரணமாக, அமெரிக்காவில் காரீய அசைடு உற்பத்தி 1990களின் முற்பகுதியில் முற்றிலுமாக நிறுத்தப்பட்டது. 2000களில், சேமித்து வைக்கப்பட்ட காரீய அசைடின் வயது மற்றும் நிலைத்தன்மை குறித்த கவலைகள் அமெரிக்க அரசாங்கத்தை அதன் சேமித்து வைத்த காரீய அசைடை அப்புறப்படுத்துவதற்கான முறைகளை ஆராயவும் புதிய உற்பத்தியாளர்களைப் பெறவும் வழிவகுத்தது.
# காரீய (II) அசைடு

## வெடிக்கும் பண்புகள்

காரீய அசைடு மிகவும் உணர்திறன் கொண்டது. இச்சேர்மம் பொதுவாக காப்பிடப்பட்ட ரப்பர் கொள்கலன்களில் தண்ணீரின் கீழ் கையாளப்பட்டு சேமிக்கப்படுகிறது. இது சுமார் 150 மிமீ (6 அங்குலம்) வீழ்ச்சிக்குப் பிறகு அல்லது 7 மில்லிஜூல் நிலையான வெளியேற்றத்தின் போது வெடிக்கும். இதன் வெடிப்பு வேகம் சுமார் 5,180 மீ/வி (17,000 அடி/வி) ஆகும்.  
அம்மோனியம் அசிட்டேட்டு மற்றும் சோடியம் டைகுரோமேட்டு ஆகியவை சிறிய அளவிலான காரீய அசைடை அழிக்கப் பயன்படுத்தப்படுகின்றன.  
காரீய அசைடு தாமிரம், துத்தநாகம், காட்மியம் அல்லது இந்த உலோகங்களைக் கொண்ட உலோகக்கலவைகளுடன் வினைபுரிந்து மற்ற அசைடுகளை உருவாக்குகிறது. எடுத்துக்காட்டாக, தாமிர அசைடு இன்னும் அதிக வெடிக்கும் தன்மை கொண்டது மற்றும் வணிக ரீதியாக பயன்படுத்த முடியாத அளவுக்கு உணர்திறன் கொண்டது.  
மார்ச் 30,1981 அன்று அமெரிக்க ஜனாதிபதி ரொனால்ட் ரீகன் மீதான படுகொலை முயற்சியில் ஜான் ஹிங்க்லி ஜூனியர் ஒரு ராம் ஆர்ஜி-14 ரிவால்வரில் இருந்து சுட்ட ஆறு சுற்றுகள் தாக்கத்தின் போது வெடிக்க வடிவமைக்கப்பட்ட அரக்கு-முத்திரையிடப்பட்ட அலுமினிய முனைகளுடன் காரீய அசைடு உட்பொதிவுகளைக் கொண்டிருந்தன. வெள்ளை மாளிகையின் செய்தித் தொடர்பாளர் ஜேம்ஸ் பிராடி தலையில் தாக்கிய குண்டு வெடித்திருக்கலாம் என்பதற்கான ஒரு வலுவான நிகழ்தகவு உள்ளது. ஜனாதிபதி ரீகனைத் தாக்கிய துப்பாக்கி உட்பட மக்களைத் தாக்கிய மீதமுள்ள தோட்டாக்கள் வெடிக்கவில்லை.
# செமத்தான்

**செமத்தான்** (மலாய் மொழி: *Bandar Sematan*; ஆங்கிலம்: *Sematan Town*; சீனம்: 平宁镇) என்பது மலேசியா, சரவாக், கூச்சிங் பிரிவு, இலுண்டு மாவட்டத்தில் உள்ள ஒரு நகரம்; மற்றும் ஒரு மீன்பிடி கிராமம் ஆகும்.  
தென் சீனக் கடலை எதிர்நோக்கியவாறு அமைந்திருக்கும் செமத்தான் நகரம், கூச்சிங் நகரில் இருந்து 67.5 கிலோமீட்டர் (42 மைல்) தொலைவில் உள்ளது.
# செமத்தான்

## பொது

செமத்தான் நகரம் சுத்தமான கடற்கரைகளைக் கொண்ட நகரமாகும். செமத்தான் நகரக் கடல் முகப்பில் ஒரு நடைபாதை மற்றும் கடலுக்குள் ஒரு கான்கிரீட் படகு துறையும் உள்ளன.  
வடக்கு முனையில், தொடக்கக்கால மீனவர்களைக் கொண்டாடும் ஒரு பூங்காவும் உள்ளது.
# செமத்தான்

## பேருந்து போக்குவரத்து

| பாதை எண். | வழி | நடத்துநர் | குறிப்பு |
| --- | --- | --- | --- |
| K26 | கூச்சிங் - பாவு - லுண்டு - செமத்தான் | CPL | } |
# செமத்தான்

## காலநிலை

செமத்தான் நகரம் ஒரு வெப்பமண்டல மழைக்காடுகளின் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.
# புதிய பொருளாதாரக் கொள்கை

**புதிய பொருளாதாரக் கொள்கை** (*New Economic Policy*, **NEP**, ) என்பது 1921 ஆம் ஆண்டில் சோவியத் ஒன்றியத்தில் விளாதிமிர் லெனின், உருசிய உள்நாட்டுப் போரைத் தொடர்ந்து ஏற்பட்ட பொருளாதாரக் கொந்தளிப்புக்கு மாற்றாக தற்காலிகமாக அறிமுகப்படுத்திய ஒரு பொருளாதாரக் கொள்கை ஆகும். லெனின் இக்கொள்கையை 1922 இல் ஒரு பொருளாதார அமைப்பாக வகைப்படுத்தினார், அதில் "கட்டற்ற சந்தைமுறை, முதலாளித்துவம், இரண்டும் அரசின் கட்டுப்பாட்டிற்கு உட்பட்டது", அதே சமயம் சமூகமயமாக்கப்பட்ட அரசு நிறுவனங்கள் "லாப அடிப்படையில்" செயல்படும். NEP ஆனது வரையறுக்கப்பட்ட தனியார் நிறுவன மற்றும் சந்தை வழிமுறைகளை மீண்டும் அறிமுகப்படுத்துவதன் மூலம் சோவியத் பொருளாதாரத்தை உறுதிப்படுத்தி புத்துயிர் பெறுவதை நோக்கமாகக் கொண்டது. இந்தக் கொள்கையின் கீழ் சிறு வணிகங்கள் செயல்பட அனுமதிக்கப்பட்டன; தனிநபர்கள் வர்த்தகம் மற்றும் லாபம் ஈட்டுவதில் ஈடுபட அனுமதித்தது. இது தொழில்முனைவு மற்றும் பொருளாதார மீட்சியை வளர்த்தது.  
விவசாய சீர்திருத்தம் புதிய பொருளாதாரக் கொள்கையின் மற்றொரு முக்கியமான அம்சமாகும். ஏனெனில் இது விவசாயிகள் தங்கள் உபரி விளைபொருட்களை திறந்த சந்தையில் விற்க அனுமதித்தது. இந்த மாற்றம் விவசாய உற்பத்தியை ஊக்கப்படுத்தியது மட்டுமின்றி, தேசத்தை பாதித்த பரவலான உணவு பற்றாக்குறையை நிவர்த்தி செய்ய உதவியது. பொருளாதாரத்தை மேலும் உறுதிப்படுத்தவும், வர்த்தகத்தை எளிதாக்குவதற்கும் மற்றும் பண ஸ்திரத்தன்மையை ஊக்குவிக்கவும் ஒரு புதிய நாணயமும் அறிமுகப்படுத்தப்பட்டது. தொழில்துறை வளர்ச்சியைத் தூண்டுவதையும் பொருளாதாரத்தை நவீனமயமாக்குவதையும் நோக்கமாகக் கொண்டு கூடுதலாக, புதிய பொருளாதாரக் கொள்கை வெளிநாட்டு முதலீட்டை வரவேற்றது.  
யோசப் ஸ்டாலின் தலைமைப் பதவியைப் பெற்ற பிறகு 1928 இல் புதிய பொருளாதாரக் கொள்கையை சோவியத் ஒன்றியம் கைவிட்டது.
# புதிய பொருளாதாரக் கொள்கை

## தோற்றம்

மார்ச் 1921 இல் உருசியக் கம்யூனிஸ்ட் கட்சியின் 10வது கட்சி மாநாட்டில் புதிய பொருளாதாரக் கொள்கை முதன் முறையாக அறிமுகப்படுத்தப்பட்டது. பரவலான பஞ்சம், பொருளாதாரச் சரிவு மற்றும் சமூக அமைதியின்மை ஆகியவற்றினால் மார்க்சிய கம்யூனிசத்தின் கடுமையான கொள்கைகளில் இருந்து மாறுதல்களை லெனின் முன்மொழிந்தார். இந்த புதிய கொள்கையானது அரசுடமை ஆக்கப்படாத வரையறுக்கப்பட்ட அல்லது மட்டுப்படுத்தப்படட தனியார் நிறுவனங்களுக்கும், சிறிய அளவிலான விவசாயத்திற்கும் அனுமதித்ததுடன் விவசாயிகள் தங்கள் உபரி விளைபொருட்களை அரசிற்கு வரி செலுத்திய பிறகு உள்ளூர் சந்தைகளில் விற்க முடியும். இது போரினால் பாதிக்கப்பட்ட பொருளாதாரத்தை ஸ்திரப்படுத்தவும் விவசாய உற்பத்தியை ஊக்குவிக்கவும் முயன்றது.  
NEP இன் கீழ் ரூபிளின் பெறுமதி உறுதிப்பட்டு, பொருளாதாரத்தின் மீதான நம்பிக்கையை மேலும் மீட்டெடுக்கப்படும் எனவும் மற்றும் பல சோவியத் குடிமக்களின் வாழ்க்கைத் தரத்தில் படிப்படியான உயர்வுக்கு பங்களிக்கும் எனவும் கருதி இக்கொள்கை முன் மொழியப்பட்டது.
# புதிய பொருளாதாரக் கொள்கை

## தாக்கங்கள்

;ஸ்திரத்தன்மை மற்றும் ஒழுங்கை மீட்டமைத்தல்  
NEP பொருளாதாரத்தை மீட்டெடுப்பதன் மூலம் போரினால் பாதிக்கப்பட்ட சமூகத்தை உறுதிப்படுத்த உதவியது. அதிகரித்த விவசாய உற்பத்தியானது சிறந்த உணவு கிடைப்பதற்கு வழிவகுத்தது; பசியைக் குறைத்தது மற்றும் ஒட்டுமொத்த வாழ்க்கை நிலைமைகளை மேம்படுத்தியது. இந்த ஸ்திரத்தன்மை குடும்பங்கள் தங்கள் வாழ்க்கையை மீண்டும் கட்டியெழுப்ப அனுமதித்தது.  
;கலாச்சார மலர்ச்சி  
NEP இன் பொருளாதார ஸ்திரத்தன்மை ஒரு துடிப்பான கலாச்சார மலர்ச்சியை உருவாக்கியது. கலைஞர்கள், எழுத்தாளர்கள் மற்றும் அறிவுஜீவிகள் தங்களை வெளிப்படுத்த அதிக சுதந்திரத்தை அனுபவித்தனர். இதன் விளைவாக இலக்கியம், கலை மற்றும் நாடகம் செழித்தோங்கியது. இந்த கலாச்சார மறுமலர்ச்சி, புரட்சிகர இலட்சியங்களை புதிய வெளிப்பாடுகளுடன் கலந்து ஒரு தனித்துவமான சோவியத் அடையாளத்திற்கு பங்களித்தது.  
;அதிகரித்த நுகர்வோர் சந்தை  
சந்தை வழிமுறைகளை மீண்டும் அறிமுகப்படுத்தியதன் மூலம், நுகர்வோருக்கு அதிக அளவில் பொருட்கள் கிடைத்தது. இந்த மாற்றம் மக்கள் பல்வேறு வகையான தயாரிப்புகளை அணுக அனுமதித்ததுடன் அவர்களின் வாழ்க்கைத் தரத்தை மேம்படுத்தியது . இருப்பினும்,இது முந்தைய சோசலிச கொள்கைகளுடன் முரண்பட்டும் வகையில் அதிக பொருள் செல்வத்திற்கான மக்களின் நாட்டத்தை உருவாக்கியது.  
;சமூக அணுகுமுறைகளில் மாற்றம்  
NEP தினசரி வாழ்க்கைக்கு மிகவும் நடைமுறை அணுகுமுறையை ஊக்குவித்தது. பல குடிமக்கள் சுய தொழில் வாய்ப்புகளில் கவனம் செலுத்தி, தனிப்பட்ட வெற்றி மனநிலையை பின்பற்றத் தொடங்கினர். இந்த மாற்றம் முந்தைய சோசலிசம் சார்ந்த கூட்டுக் கொள்கைகளுடன் முரண்பட்டது. இது மிகவும் சிக்கலான சமூகக் கட்டமைப்பிற்கு வழிவகுத்தது.  
;குலாக்களின் எழுச்சி  
குலக்குகள் (Kulaks) என்று அழைக்கப்படும் பணக்கார விவசாயிகள் செழிக்க இந்தக் கொள்கை அனுமதித்தது. ஒரு புதிய சமூக வர்க்கத்தின் இந்த தோற்றம், செல்வ ஏற்றத்தாழ்வுகள் வளர்ந்ததால், கிராமப்புற சமூகங்களுக்குள் பதட்டங்களை உருவாக்கியது. சிலர் NEP இலிருந்து பயனடைந்தாலும், மற்றவர்கள் ஓரங்கட்டப்பட்டதாக உணர்ந்தனர், இது மோதல்களுக்கு வழிவகுத்தது.  
;நகர்ப்புற இடம்பெயர்வு  
பொருளாதார வாய்ப்புகள் அதிகரித்ததால், பலர் கிராமப்புறங்களில் இருந்து நகரங்களுக்கு வேலை தேடி இடம்பெயர்ந்தனர். இந்த நகரமயமாக்கல் மாஸ்கோ மற்றும் லெனின்கிராட் போன்ற நகரங்களின் வளர்ச்சிக்கு பங்களித்தது. எனினும் இது சமூக இயக்கவியலை மாற்றியதுடன் பலதரப்பட்ட நகர்ப்புற தொழிலாள வர்க்கத்தை உருவாக்கவும் வழிவகுத்தது.
# புதிய பொருளாதாரக் கொள்கை

## விளைவு மற்றும் முடிவு

;கருத்தியல் மோதல்கள்  
பல போல்ஷிவிக்குகள் NEP ஐ சோசலிசக் கொள்கைகளுக்கு துரோகம் செய்வதாகக் கருதினர். தனியார் நிறுவனங்கள் மற்றும் முதலாளித்துவ கூறுகளின் அனுமதி கம்யூனிஸ்ட் கட்சிக்குள் குறிப்பிடத்தக்க கருத்தியல் பிளவுகளை உருவாக்கியது. இந்த உள் கருத்து வேறுபாடு, புரட்சி முழுமையான சோசலிசத்தை நோக்கி நகர வேண்டும் என்று நம்பிய கடும்போக்கு கம்யூனிஸ்டுகள் மத்தியில் கொள்கை ஆதரவை பலவீனப்படுத்தியது.  
;சமத்துவமின்மை மற்றும் வர்க்க வேறுபாடு  
NEP ஆனது செல்வ ஏற்றத்தாழ்வுகள் தோன்றுவதற்கு வழிவகுத்தது. குறிப்பாக பணக்கார விவசாயிகளை (குலாக்கள்) பயனாளியாகியதுடன், ஏழை விவசாயிகள் ஓரங்கட்டப்பட்டதாக உணரச் செய்தது. இது கிராமப்புற சமூகங்கள் மற்றும் சமூககட்டமைப்புகளுக்குள் பதட்டங்களை உருவாக்கியது . வளர்ந்து வந்த வர்க்க வேறுபாடுகள், வர்க்கமற்ற சமூகம் என்ற போல்ஷிவிக் குறிக்கோளுடன் முரண்பட்டு, சமூக ஒற்றுமையைக் குறைமதிப்பிற்கு உட்படுத்தியது.  
;விவசாயத்தை சார்ந்திருத்தல்  
NEP விவசாய உற்பத்தியை பெரிதும் நம்பியிருந்தது. இது ஆரம்பத்தில் வெற்றிகரமாக இருந்தபோதிலும், பயிர் விளைச்சல் மற்றும் வானிலை நிலைகளில் ஏற்ற இறக்கங்களால் பொருளாதாரத்தை பாதிக்கக்கூடியதாக மாற்றியது. இந்த நம்பகத்தன்மை அற்ற தொழில்துறை வளர்ச்சியை உருவாக்கியது. ஏனெனில் வளங்கள் பெரும்பாலும் விவசாயத் துறைக்கு ஒதுக்கிடப்பட்டு, ஒட்டுமொத்த பொருளாதார பல்வகைப்படுத்தலைக் கட்டுப்படுத்தியது.  
;பொருளாதார உறுதியற்ற தன்மை  
NEP பொருளாதாரத்தை ஸ்திரப்படுத்தினாலும், அது ஏற்ற இறக்கத்தையும் அறிமுகப்படுத்தியது. இப்பொருளாதாரம் ஓர் நிச்சயமற்ற தன்மையை உருவாக்கியதுடன் விலை மற்றும் வர்த்தக ஏற்ற இறக்கங்களைப் போதுமான அளவு கட்டுப்படுத்த முடியவில்லை. இந்த உறுதியற்ற தன்மை தொழிலாளர்கள் மற்றும் விவசாயிகள் மத்தியில் அதிருப்தியை ஏற்படுத்தியது.  
;ஸ்டாலினின் எழுச்சி  
ஸ்டாலினும் அவரது ஆதரவாளர்களும் விரைவான தொழில்மயமாக்கல் மற்றும் கூட்டுமயமாக்கலுக்கு வாதிட்டனர், ஒரு சோசலிச அரசின் இலக்குகளை அடைவதற்கு NEP போதுமானதாக இல்லை என்று கருதினர் . 1920 களின் பிற்பகுதியில், ஜோசப் ஸ்டாலினின் எழுச்சியும் அதிகார உயர்வும் NEP ஆனது சோவியத் பொருளாதார முறைமையில் இருந்து அகற்றப்படுவதற்கு வழிவகுத்தது.  
;கூட்டுமயமாக்கலுக்கு மாற்றம்  
1920 களின் பிற்பகுதியில் NEP இலிருந்து கூட்டுமயமாக்கலுக்கு மாறியது. இது விவசாய உற்பத்தியை கூட்டுப் பண்ணைகளாக ஒருங்கிணைப்பதை நோக்கமாகக் கொண்டது. இந்த மாற்றம் குறிப்பிடத்தக்க பொருளாதார வளர்ச்சியை ஏற்படுத்தியது. ஆயினும் பரவலான பஞ்சம், சமூக அமைதியின்மை மற்றும் கூட்டுமயமாக்கலின் போது பயன்படுத்தப்பட்ட கடுமையான முறைகள் கிராமப்புற மக்களை மேலும் அந்நியப்படுத்தியதுடன் விவசாயிகளின் எதிர்ப்பிற்கும் வழிவகுத்தது.
# விக்கிப்பீடியா:Statistics/weekly/6-Oct-2024
# சிறந்த ஆடை வடிவமைப்பாளருக்கான தமிழக அரசின் திரைப்பட விருது

**சிறந்த ஆடை வடிவமைப்பாளருக்கான தமிழ்நாடு அரசு திரைப்பட விருது** (*Tamil Nadu State Film Award for Best Costume Designer*) என்பது தமிழ்நாடு அரசால் ஆண்டுதோறும் தமிழ்த் திரைப்படங்களில் பணியாற்றும் கலைஞர்களுக்கு வழங்கப்படும் திரைப்பட விருதுகளில் ஒன்றாகும்.
# சிறந்த ஆடை வடிவமைப்பாளருக்கான தமிழக அரசின் திரைப்பட விருது

## பட்டியல்

விருது பெற்றவர்களும், அவர்கள் விருது பெற்ற படங்களின் பட்டியல் இங்கே.
| 2015 | வாசுகி பாஸ்கர் | *மாயா* |  |
| --- | --- | --- | --- |
| - | 2014 | செல்வம் | *காவியத் தலைவன்* |
| 2013 | சகுந்தலா ராஜசேகர் | *பிரிவோம் சந்திப்போம்* |  |
| 2007 | அனு வர்தன் | *இம்சை அரசன் 23ம் புலிகேசி* |  |
| 2005 | ருக்மிணி கிருஷ்ணன் | *அன்பே சிவம்* |  |
| 2001 | சாய் | *பூவெல்லாம் கேட்டுப்பார்* |  |
| 1998 | காசி | *ஜீன்ஸ்* |  |
| 1997 | குமார் | *தேவதை* |  |
| 1996 | மாசனம் | *காதல் கோட்டை* | } |
# பத்திந்தா மக்களவைத் தொகுதி

**பத்திந்தா மக்களவைத் தொகுதி** (*Bathinda Lok Sabha constituency*) வட இந்தியாவில் பஞ்சாப் மாநிலத்தில் உள்ள இந்திய நாடாளுமன்ற 13 மக்களவைத் தொகுதிகளில் ஒன்றாகும். 18வது மக்களவையில், அர்சிம்ரத் கவுர் பாதல் இத்தொகுதியினைப் பிரதிநிதித்துவப்படுத்துகிறார். இவர் 2009 முதல் மக்களவையில் பத்திந்தா மக்களவைத் தொகுதியின் உறுப்பினராக உள்ளார். 2009 இந்தியப் பொதுத் தேர்தலில், அர்சிம்ரத் கவுர், யுவராஜ் ரனிந்தர் சிங்கை (அணித்தலைவர் அமரீந்தர் சிங்கின் மகன்) 1,20,948 வாக்குகள் வித்தியாசத்தில் தோற்கடித்தார். 2014 இந்தியப் பொதுத் தேர்தலில் இவர் மன்பிரீத் சிங் பாதலை 19,395 வாக்குகள் வித்தியாசத்திலும், 2019ஆம் ஆண்டில் அமரீந்தர் சிங் ராஜா வாரிங், அர்சிம்ர்த் கவுர் பாதலிடம் 21,722 வாக்குகள் வித்தியாசத்தில் தோல்வியடைந்தார். 2024 இந்தியப் பொதுத் தேர்தலில், அர்சிம்ர்த் கவுர் பாதல் 49,656 வாக்குகள் வித்தியாசத்தில் தேர்ந்தெடுக்கப்பட்டார்.
# பத்திந்தா மக்களவைத் தொகுதி

## சட்டமன்றத் தொகுதிகள்

பத்திந்தா மக்களவைத் தொகுதியின் கீழ் 9 சட்டமன்றத் தொகுதிகள் உள்ளன. 2012 சட்டமன்றத் தேர்தலுக்காக, சில தொகுதிகள் மறுவடிவமைக்கப்பட்டன. மவுர், புச்சோ மண்டி, பத்திந்தா ஊரகம் மற்றும் தல்வாண்டி சபோ ஆகியவை புதிய தொகுதிகளாகும்.
| 83 | லம்பி | முக்த்சர் சாகிப் | ஆஆக | சிஅத |
| --- | --- | --- | --- | --- |
| 91 | புச்சோ மண்டி (ப.இ.) | பத்திந்தா | ஆஆக | சிஅத |
| 92 | பதிண்டா நகர்ப்புறம் | ஆஆக | பாஜக |  |
| 93 | பத்திண்டா கிராமப்புறம் (ப.இ.) | ஆஆக | சிஅத |  |
| 94 | தல்வாண்டி சபோ | ஆஆக | சிஅத |  |
| 95 | மெளர் | ஆஆக | ஆஆக |  |
| 96 | மான்சா | மான்சா | ஆஆக | ஆஆக |
| 97 | சர்துல்கர் | ஆஆக | ஆஆக |  |
| 98 | புதாலடா (ப.இ.) | ஆஆக | சிஅத | } |
# பத்திந்தா மக்களவைத் தொகுதி

## நாடாளுமன்ற உறுப்பினர்கள்

| 1952 | சர்தார் குக்காம் சிங் | இந்திய தேசிய காங்கிரசு |
| --- | --- | --- |
| அஜித் சிங் |  |  |
| 1957 | சர்தார் குக்காம் சிங் |  |
| அஜித் சிங் |  |  |
| 1962 | தனா சிங் குல்சன் | சிரோமணி அகாலி தளம் |
| 1967 | கக்கர் சிங் |  |
| 1971 | பான் சிங் பௌரா | இந்தியப் பொதுவுடமைக் கட்சி |
| 1977 | தனா சிங் குல்சன் | சிரோமணி அகாலி தளம் |
| 1980 | அக்கம் சிங் | இந்திய தேசிய காங்கிரசு |
| 1984 | தேஜா சிங் தர்தி | சிரோமணி அகாலி தளம் |
| 1989 | பாபா சுச்சா சிங் | சிரோமணி அகாலி தளம் (அமிர்தசரஸ்) |
| 1991 | கேவல் சிங் | இந்திய தேசிய காங்கிரசு |
| 1996 | அரிந்தர் சிங் கல்சா | சிரோமணி அகாலி தளம் |
| 1998 | சத்தீன் சிங் சமாவோன் |  |
| 1999 | பான் சிங் பௌரா | இந்தியப் பொதுவுடமைக் கட்சி |
| 2004 | பரம்சித் கவுர் குல்சன் | சிரோமணி அகாலி தளம் |
| 2009 | அர்சிம்ரத் கவுர் பாதல் |  |
| 2014 |  |  |
| 2019 |  |  |
| 2024 | } |  |
# பாடவான் மாவட்டம்

**பாடவான் மாவட்டம்** (மலாய்: *Daerah Padawan*; ஆங்கிலம்: *Padawan District*) என்பது மலேசியா, சரவாக் மாநிலத்தில் கூச்சிங் பிரிவில்; உள்ள ஒரு மாவட்டம். முன்பு இது மாவட்டத் தகுதி பெறாத நகர்ப் பகுதியாக இருந்தது. இருப்பினும் 2023-ஆம் ஆண்டில், பாடவான் பகுதிக்கு மாவட்டத் தகுதி வழங்கப்பட்டது.  
கூச்சிங் பிரிவில்; உள்ள மற்ற மாவட்டங்களான பாவு மாவட்டம், இலுண்டு மாவட்டம், கூச்சிங் மாவட்டம் ஆகிய 3 மாவட்டங்களத் தவிர பாடவான் துணை மாவட்டத்தைத் தனி ஒரு மாவட்டமாக வகைப்படுத்தலாம். அதற்கான சட்ட விதிமுறைகள் நடைமுறைக்கு கொண்டு வரப்பட்டுள்ளன.
# பாடவான் மாவட்டம்

## பொது

பாடவான் மாவட்டத்திற்கான பாடவான் நகராட்சி *(Majlis Perbandaran Padawan)* (**MPP**); பாடவான் மாவட்டப் பகுதியில் செயல்படுத்தப்பட வேண்டிய வளர்ச்சித் திட்டங்களைக் கண்காணிக்கிறது; மேலும் அந்தத் திட்டங்களை ஒழுங்கமைத்துச் செயல்படுத்துகின்றது.  
பாடவான் மாவட்டம் மூன்று முக்கிம் நகர்ப்புறப் பகுதிகளாகப் பிரிக்கப்பட்டுள்ளது:  
- **பத்து காவா**
- **பாடவான் நகரம்**
- **பத்து கித்தாங்**  
11 ஆகத்து 1983-இல் துணை மாவட்டமாக அறிவிக்கப்பட்டது. அந்த வேளையில் பாடவான் துணை மாவட்டப் பகுதிக்கான தலைமையகம், தெங் புக்காப்பில் *(Teng Bukap)* அமைந்திருந்தது. பின்னர் கோத்தா பாடவானில் உள்ள அதன் புதிய தலைமையகத்திற்கு மாற்றப்பட்டது.
# பாடவான் மாவட்டம்

## பாடவான் மக்கள்தொகை

### பத்து காவா

**2023-இல் பத்து காவா மக்கள் தொகை**  
| 1 | மலேசியர் | 205,661 | சீனர் | 82,991 |
| --- | --- | --- | --- | --- |
| 2 | இபான் | 63,875 |  |  |
| 3 | மலாய் | 39,182 |  |  |
| 4 | பிடாயூ | 18,764 |  |  |
| 5 | இந்தியர் | 610 |  |  |
| 6 | ஒராங் உலு | 115 |  |  |
| 7 | மெலனாவ் | 20 |  |  |
| 8 | பிற இனத்தவர் | 104 |  |  |
# பாடவான் மாவட்டம்

## பாடவான் மக்கள்தொகை

### கோத்தா பாடவான்

**2023-இல் கோத்தா பாடவான் மக்கள் தொகை**  
| 1 | மலேசியர் | 122,348 | பிடாயூ | 70,826 |
| --- | --- | --- | --- | --- |
| 2 | சீனர் | 28,731 |  |  |
| 3 | மலாய் | 13,524 |  |  |
| 4 | இபான் | 8,792 |  |  |
| 5 | ஒராங் உலு | 280 |  |  |
| 6 | மெலனாவ் | 116 |  |  |
| 7 | இந்தியர் | – |  |  |
| 8 | பிற இனத்தவர் | 79 |  |  |
# பாடவான் மாவட்டம்

## பாடவான் மக்கள்தொகை

### பத்து கித்தாங்

**2023-இல் பத்து கித்தாங் மக்கள் தொகை**  
| 1 | மலேசியர் | 31,093 | சீனர் | 15,368 |
| --- | --- | --- | --- | --- |
| 2 | பிடாயூ | 8,902 |  |  |
| 3 | மலாய் | 4,870 |  |  |
| 4 | இபான் | 1,506 |  |  |
| 5 | ஒராங் உலு | 251 |  |  |
| 6 | மெலனாவ் | 94 |  |  |
| 7 | இந்தியர் | – |  |  |
| 8 | பிற இனத்தவர் | 102 |  |  |
# 1-புரோமோபெண்டேன்

**1-புரோமோபெண்டேன்** (*1-Bromopentane*) என்பது C<sub>5</sub>H<sub>11</sub>Br என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். அமைல் புரோமைடு என்ற பெயராலும் இச்சேர்மம் அறியப்படுகிறது. புரோமோ ஆல்க்கேன் சேர்மமான இது புரோமோபெண்டேனின் மாற்றியன் ஆகும். 1-புரோமோபெண்டேன் நிறமற்ற நீர்மமாகக் காணப்படுகிறது. பியூகசு வெசிகுலோசசு என்ற கடற்பாசியில் இச்சேர்மம் இயற்கையாகவே காணப்படுகிறது.
# 1-புரோமோபெண்டேன்

## தயாரிப்பு

பெரும்பாலான 1-புரோமோ ஆல்க்கேன்கள் ஐதரசன் புரோமைடை 1-ஆல்க்கீனுடன் இயங்குறுப்பாகச் சேர்ப்பதன் மூலம் தயாரிக்கப்படுகின்றன. இது 1-புரோமோபெண்டேன் நிகழ்வில் 1-பெண்டீன் ஆகும். இந்த நிலைமைகள் 1-புரோமோ வழிப்பெறுதியைக் கொடுத்து, எதிர்-மார்கோவ்னிகோவ் விதி கூட்டுவினைக்கு வழிவகுக்கும்.  
1-பெண்டனாலுடன் ஐதரசன் புரோமைடை சேர்த்து வினைபுரியச் செய்வதன் மூலமும் 1-புரோமோபெண்டேனைத் தயாரிக்கலாம்.
# 1-புரோமோபெண்டேன்

## இதையும் காண்க

- 3-புரோமோபெண்டேன்
# 3-புரோமோபெண்டேன்

**3-புரோமோபெண்டேன்** (*3-Bromopentane*) என்பது C<sub>5</sub>H<sub>11</sub>Br என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். 3-பெண்டைல் புரோமைடு என்ற பெயராலும் இச்சேர்மம் அறியப்படுகிறது. புரோமோ ஆல்க்கேன் சேர்மமான இது புரோமோபெண்டேனின் மாற்றியன் ஆகும். 3-புரோமோபெண்டேன் நிறமற்ற நீர்மமாகக் காணப்படுகிறது. 118 பாகை செல்சியசு வெப்பநிலை முதல் 119 பாகை செல்சியசு வெப்பநிலை வரையிலான வெப்பநிலையில் 3-புரோமோபெண்டேன் கொதிக்க ஆரம்பிக்கிறது.
# 3-புரோமோபெண்டேன்

## இதையும் காண்க

- 1-புரோமோபெண்டேன்
# புரோமோபெண்டேன்

**புரோமோபெண்டேன்கள்** (*Bromopentanes*) என்பவை C<sub>5</sub>H<sub>12</sub>–nBrn என்ற மூலக்கூற்று வாய்ப்பாடால் விவரிக்கப்படும் கரிம வேதியியல் சேர்மங்களாகும். வாய்ப்பாட்டிலுள்ள n = 1–12 என்பது புரோமின் அணுக்களின் எண்ணிக்கையாகும். புரோமோபெண்டேன்கள் என்பவை புரோமோ ஆல்க்கேன் வகை சேர்மங்களின் ஒரு குழுவாகும். இதில் பெண்டேன் மாற்றியன்கள் இடம்பெற்றுள்ளன. இவற்றில் ஒன்று அல்லது அதற்கு மேற்பட்ட ஐதரசன் அணுக்கள் புரோமின் அணுக்களால் இடப்பெயர்ச்சி செய்யப்பட்டிருக்கும். பொதுவாக இவை நிறமற்ற திரவங்களாக காணப்படுகின்றன.
# புரோமோபெண்டேன்

## மோனோபுரோமோபெண்டேன்கள்

மோனோபுரோமோபெண்டேன்கள் என்பவை ஒரு புரோமின் அணுவைக் கொண்ட புரோமோபெண்டேன்கள் ஆகும், இவற்றின் மூலக்கூற்று வாய்ப்பாடு C<sub>5</sub>H<sub>11</sub>Br என எழுதப்படுகிறது.  
இவ்வகையிக் மூன்று மாற்றியன்கள் இருக்கின்றன.  
- 1-புரோமோபெண்டேன்
- 2-புரோமோபெண்டேன் (நாற்தொகுதி மையம்)
- 3-புரோமோபெண்டேன்  
2-மெத்தில்பியூட்டேனை அடிப்படையாகக் கொண்டு நோக்கினால் நான்கு மாற்றியன்கள் சாத்தியமாகின்றன.
- 1-புரோமோ-2-மெத்தில்பியூட்டேன் (நாற்தொகுதி மையம்)
- 1-புரோமோ-3-மெத்தில்பியூட்டேன்
- 2-புரோமோ-2-மெத்தில்பியூட்டேன்
- 2-புரோமோ-3-மெத்தில்பியூட்டேன் (நாற்தொகுதி மையம்)  
2,2-இருமெத்தில்புரோப்பேன் ஒரே ஒரு மோனோபுரோமினேற்ற வழித்தோன்றலைக் கொண்டுள்ளது, அது 1-புரோமோ-2,2-இருமெத்தில்புரோபேன் ஆகும். இது நியோபெண்டைல் புரோமைடு என்றும் அழைக்கப்படுகிறது.
# செரிக்கின்

**செரிக்கின்** (மலாய் மொழி: *Bandar Serikin*; ஆங்கிலம்: *Serikin Town*; சீனம்: 西里京) என்பது மலேசியா, சரவாக், கூச்சிங் பிரிவு, கூச்சிங் மாவட்டத்தில் உள்ள ஒரு நகரம்; மற்றும் வார இறுதிச் சந்தைக்கு *(Serikin Weekend Market)* நன்கு அறியப்பட்ட நகரமாகவும் விளங்குகிறது.  
இந்தோனேசியா-மலேசியா எல்லையில் *(Indonesia–Malaysia Border)* அமைந்துள்ள இந்த நகரம்; பாவு நகரத்தில் இருந்து 15 கி.மீ. தொலைவிலும்; கூச்சிங் நகரத்தில் இருந்து 80 கி.மீ. தொலைவிலும் உள்ளது. உள்ளூர்வாசிகளால் கம்பங் சாகோய் செரிக்கின் *(Kampung Jagoi Serikin)* என்றும் செரிக்கின் நகரம் அழைக்கப்படுகிறது.
# செரிக்கின்

## பொது

செரிக்கின் நகரம், உள்ளூர் மற்றும் சுற்றுலாப் பயணிகளின் மத்தியில் வார இறுதிச் சந்தைக்கு நன்கு அறியப்பட்ட நகரமாக விளங்குகிறது. ஒவ்வொரு சனி; ஞாயிற்றுக் கிழமைகளிலும் நடைபெறும் இந்தச் சந்தையானது, இந்தோனேசியாவில் இருந்து வரும் விற்பனையாளர்களிடம் இருந்து பொருட்களை வாங்க பலரையும் ஈர்க்கிறது.  
செரிக்கின் வார இறுதி சந்தை 1992-ஆம் ஆண்டில் தொடங்கப்பட்டது. இந்த நகரத்திற்கு அருகில் கங்காங் அருவி *(Kangang Waterfall)*; மற்றும் துபோ அருவி *(Tuboh Waterfall)* என இரண்டு அருவிகள் உள்ளன.
# செரிக்கின்

## காலநிலை

செரிக்கின் நகரம் ஒரு வெப்பமண்டல மழைக்காடுகளின் காலநிலையைக் கொண்டுள்ளது. ஆண்டு முழுவதும் கனமழை முதல் மிக அதிக மழைப்பொழிவைக் காண்கிறது.
# அறுபுரோமோயீத்தேன்

**அறுபுரோமோயீத்தேன்** (*Hexabromoethane*) என்பது C<sub>2</sub>Br<sub>6</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பெர்புரோமோயீத்தேன் என்ற பெயராலும் இது அறியப்படுகிறது. மஞ்சள் கலந்த வெண்மையான படிகத் திடப்பொருளாக அறுபுரோமோயீத்தேன் காணப்படுகிறது. சூடாக்கும்போது இச்சேர்மம் டெட்ராபுரோமோயீத்தேனாகச் சிதைவடையும். பல ஆலோகார்பன்களைப் அறுபுரோமோயீத்தேனும் கதிர்வீச்சுக்கு வெளிப்படும் போது சிதையும்.
# அறுபுரோமோயீத்தேன்

## இதையும் காண்க

- புரோமோஈத்தேன்
# நெமாலி

**நெமாலி** (*Nemali*) இந்திய மாநிலமான ஆந்திராவின் என். டி. ஆர் மாவட்டத்தில் உள்ள கம்பலகுடெம் மண்டலத்தில் அமைந்துள்ள ஒரு கிராமமாகும். இது திருவூரு வருவாய் பிரிவின் நிர்வாகத்தின் கீழ் உள்ளது. நெமாலி என்ற சொல்லுக்கு தெலுங்கில் மயில் என்று பொருளாகும்.